Համահայկական հարցերու շուրջ ծրագիր առ ծրագիր կուսակցութիւնները, կազմակերպութիւնները համախմբող եւ գործող մարմին մը արդէն իսկ գոյութիւն ունի: Այդտեղէն ոստում մը առնելէն առաջ դէպի երկրորդ քայլ, մենք հաւանաբար պարտինք մշակել ազգային ծրագիր-հայեցակարգ մը եւ ազգային հիմնահարցերու շուրջ յստակ սկզբունքներով առաջնորդուելու վարքագիծ մը յառաջացնել: Որոշ փորձեր եղած են այլ երկիրներու մէջ, բայց հոս, նախքան մնայուն համահայկական մարմինի մը ստեղծումը, ազգայն ծրագիր-հայեցակարգի մշակման աշխատանքը պէտք է տեղ հասցնել: Այս ուղղութեամբ մենք արդէն իսկ պատկերացումներ ունինք՝ հիմնուած վերջին տարիներուն համայնքի տարբեր կառոյցներու հետ, տեղական թէ համահայկական օրակարգերով միացեալ յանձնախումբերով գործելու փորձառութեան վրայ: